Kalevi Lehtinen

Kalevi Lauri Tapio Lehtinen (1. tammikuuta 1936 Helsinki – 17. heinäkuuta 2011 Kandern, Baden-Württemberg, Saksa) oli rovasti, kirjailija sekä kansainvälisesti tunnetuin suomalainen evankelista ja luterilainen pappi.Tänään – Kalevi Lehtinen, sivu 7.

Lehtinen tuli tunnetuksi muun muassa Billy Grahamin tulkkina Helsingin olympiastadionilla 1987.  Kotimaa nimesi Lehtisen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

 Elämä ja ura 
Lehtinen valmistui ylioppilaaksi Keravan yhteiskoulusta vuonna 1954 ja teologian kandidaatiksi Helsingin yliopistosta vuonna 1963. Hänet vihittiin Suomen evankelis-luterilaisen kirkon papiksi vuonna 1964. Hän työskenteli virkaatekevänä uskonnon, psykologian ja filosofian vanhempana lehtorina Raahen yhteislyseossa ja Tehtaanpuiston yhteiskoulussa Helsingissä vuosina 1959–1962 sekä Karjalan yhteiskoulussa Helsingissä vuosina 1963–1964. Lehtinen toimi Järvenpään virkaatekevänä nuorisopappina vuosina 1962–1963, Kansan Raamattuseuran nuorisoevankelistana vuosina 1964–1965 sekä KRS:n opiskelijatyön pääsihteerinä vuosina 1966–1972.Suomen teologit – Finlands teologer 1982, s. 286. Helsinki: Suomen Kirkon Pappisliitto, 1982. 

Lehtinen työskenteli vuodesta 1974 Campus Crusade for Christin Euroopan toimistossa (vuodesta 1989 nimellä Agape Europe) Saksassa sekä sen johtajana vuosina 1977–1987. 

Suomalaisten tuntemaksi Lehtinen tuli vuonna 1987 tulkatessaan evankelista Billy Grahamin puheita Helsingin olympiastadionilla pidetyssä Missio Helsingissä, minkä jälkeen Lehtinen toimi evankelistana. Hänet tunnettiin Suomen lisäksi varsinkin Venäjällä, Virossa ja IVY-maissa. Lehtisen kirjoja painettiin neljällä kielellä yhteensä yli miljoona kappaletta. Hän asui Saksassa vuodesta 1974.

Opetukset kristinuskosta
Lehtinen kiteyttää kristinuskon perusasiat neljään asiaan.

Olli Valtosen kirjoittaman Lehtisen elämästä kertovan kirjan Tänään Kalevi Lehtinen ensipainos oli suurin siihenastinen Suomessa otettu painos.Tänään – Kalevi Lehtinen, s. 7

TV-tuotanto
Kalevi tuotti vaimonsa Leenan kanssa opetusohjelmaa nimeltä 5 leipää ja 2 kalaa kahdenkymmenen jakson verran, jota näytettiin Taivas TV7:llä vuonna 2008.5 leipää ja 2 kalaa -arkistossa, Taivas TV7, viitattu 16.2.2011 

Yksityiselämä
Lehtisen syntymästä vuoden 1936 alussa suomalaiset saivat lukea palstametreittäin, sillä hänen isänsä oli olympiavoittaja, ME-juoksija Lauri Lehtinen.Tänään – Kalevi Lehtinen, takakansi Lehtistä kiusattiin koulussa lihavuuden takia.Tänään – Kalevi Lehtinen, s. 26 Aikuisena hän laihdutti langanlaihaksi.Tänään – Kalevi Lehtinen, etukannen sisäpuoli Lehtisellä on kolme lasta. Hänen vaimonsa Eine Lehtinen kuoli vuonna 1996. Hänen toinen vaimonsa oli Leena Lehtinen.

 Kuolema 
Lehtinen kaatui juoksulenkillä Etelä-Saksan Kandernissa ja menehtyi kaksi päivää sen jälkeen 17. heinäkuuta 2011. Hänet haudattiin sukuhautaan Tuusulan Paijalan kappelin hautausmaalle.

 Kirjat 

 Lähteet 

 Viitteet 

 Kirjallisuutta 

 Aiheesta muualla 
 Kalevi Lehtisen muistokirjoitus Helsingin Sanomissa
 Mika Tuovinen: Kalevi Lehtinen on kuollut
 Kalevi Lehtisen haastattelu 70-vuotispäivänä
 Kalevi Lehtisen elämäkerta videotallenteena

 Turunen, Antti: Meillä ei ole mitään, mutta omistamme kaiken – Kalevi Lehtisen ihmiskäsitys Käytännöllisen teologian pro gradu -tutkielma. Itä-Suomen yliopisto. 2012.

Luokka:Suomalaiset evankelistat
Luokka:Suomen_evankelis-luterilaisen_kirkon_papit
Luokka:Suomalaiset uskonnolliset vaikuttajat
Luokka:Suomalaiset kristilliset kirjailijat
Luokka:Vuonna 1936 syntyneet
Luokka:Vuonna 2011 kuolleet